1000 kraanvoëls Origami papiervoukuns, spieëls Stel jou voor jy stap in by ’n magiese kamer waar al jou stres wegval. ’n Kamer gevul met ’n sagte getjirp en ’n duisend wit origami papierkraanvoëls, elkeen sorgvuldig gevou, verstewig, aan sy eie spil geheg en deur spieëls aan alle kante vermenigvuldig as ’n gebed om wêreldvrede. Met hierdie interaktiewe installasie, gebaseer op die Japannese geloof dat ’n wens waar word met die vou van ’n duisend papierkraanvoëls, nooi die sosiale kunstenaar Ronèl Geldenhuys van Afrigami die publiek om deel te neem deur hulle eie vrede te kom vind met ’n unieke ervaring by die Oude Libertas kunsgalery in Stellenbosch.